شەفەق نیوز/ سەرچەوەیگ
ئەمنی لە دیالە، ئمڕوو دووشەممە، خەوەردا لە کەفتن ٥ قوربانی و دوو زەخمدار لە تەقەکردنیگ
لەناوبەین خەڵکەگە و داعش لە باکوور دیالە.
سەرچەوەگە ئەرا
ئاژانس شەفەق نیوز وت: ئەندامەیل داعش دوو کەس لە ئاوای (قەلعە) لە دەورگرد جەلەولا
رفانن، ک هیشت باوگ رفیایەیل پەنا وە خەڵک ئاوای (ئومل حونتە) بوەێد، و خەڵکەگە کەفتنە
شوین ئەندامەیل داعش تا رفیایەیل ئازاد بکەن.
وتیش؛ ئەندامەیل
داعش لە دەورگرد ئاوای (سەیف سەعەد) کوڵە لە خەڵکەگە گردن، و وەناکاوەو تەقە لەلیان
کردن، ک ٥ کەس لە خەڵکەگە کوشتن، و دووان تر زەخمدار کردن و ماشینەیان سزانن، و رفیایەیل
لەدەسیان مەرەقەز بوین.
سەرچەوەگە وتیش؛
ئەو تەقەکردنە وەبی بەشداریکردن هێزە ئەمنیەیلە وەڕیەو چگ، تا دویای ئەوە رەسین ودەسکردنە
هەڵمەتیگ وەشکین لەو ناوە.
